2002D0079 — FI — 01.05.2004 — 004.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

►B KOMISSION PÄÄTÖS, tehty 4 päivänä helmikuuta 2002, Kiinasta peräisin olevien tai sieltä lähetettyjen maapähkinöiden ja tiettyjen niistä valmistettujen tuotteiden tuonnille määrättävistä erityisedellytyksistä (tiedoksiannettu numerolla K(2002) 385) (ETA:n kannalta merkityksellinen teksti) (2002/79/EY) (EYV L 034, 5.2.2002, p.21)

Muutettu:









▼B

KOMISSION PÄÄTÖS,

tehty 4 päivänä helmikuuta 2002,

Kiinasta peräisin olevien tai sieltä lähetettyjen maapähkinöiden ja tiettyjen niistä valmistettujen tuotteiden tuonnille määrättävistä erityisedellytyksistä

(tiedoksiannettu numerolla K(2002) 385)

(ETA:n kannalta merkityksellinen teksti)

(2002/79/EY)







EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon elintarvikehygieniasta 14 päivänä kesäkuuta 1993 annetun neuvoston direktiivin 93/43/ETY ( 1 ) ja erityisesti sen 10 artiklan 1 kohdan, sekä katsoo seuraavaa: (1) Kiinasta peräisin olevista tai sieltä lähetetyistä maapähkinöistä on monissa tapauksissa todettu liiallisia aflatoksiini B1 -pitoisuuksia ja aflatoksiinin kokonaispitoisuuksia. (2) Elintarvikealan tiedekomitea on todennut, että aflatoksiini B1 aiheuttaa erittäin pieninä annoksinakin maksasyöpää ja on lisäksi genotoksinen. (3) Tiettyjen elintarvikkeissa olevien vieraiden aineiden enimmäismäärien vahvistamisesta 31 päivänä tammikuuta 1997 annetussa komission asetuksessa (EY) N:o 194/97 ( 2 ), sellaisena kuin se on viimeksi muutettuna asetuksella (EY) N:o 1566/1999 ( 3 ), vahvistetaan elintarvikkeiden tiettyjen vieraiden aineiden, erityisesti aflatoksiinien, suurimmat sallitut pitoisuudet. Nämä ovat ylittyneet huomattavasti Kiinasta peräisin olevien tai sieltä lähetettyjen maapähkinöiden näytteissä. (4) Tämä aiheuttaa vakavan uhan kansanterveydelle yhteisössä, mistä syystä on välttämätöntä ryhtyä nopeasti suojatoimenpiteisiin yhteisön tasolla. (5) Euroopan komission elintarvike- ja eläinlääkintätoimisto teki Kiinaan 8.—21. toukokuuta 2001 tarkastusmatkan, jonka yhteydessä oli tarkoitus arvioida, millaisin valvontajärjestelmin aflatoksiinipitoisuudet pyritään estämään Euroopan yhteisöön vietävissä maapähkinöissä. Tällöin ilmeni muun muassa, että maapähkinöiden aflatoksiinipitoisuutta koskevat tarkastukset tuotanto- tai yleisessä jalostusvaiheessa ovat äärimmäisen niukkoja. Myös laboratorioiden suorituskyvyssä todettiin puutteita. Jotta voidaan varmistaa kansanterveyden suojelun korkea taso, on näin ollen tarkoituksenmukaista asettaa erityisedellytyksiä Kiinasta peräisin oleville tai sieltä lähetettäville maapähkinöille ja niistä valmistetuille tuotteille. (6) Maapähkinät ja niistä valmistetut tuotteet on välttämätöntä tuottaa, käsitellä, lajitella, jalostaa, pakata ja kuljettaa hyvien hygieniakäytäntöjen mukaisesti. Aflatoksiini B1 -pitoisuus sekä aflatoksiinien kokonaispitoisuus on tarpeen määrittää näytteistä, jotka on otettu tavaralähetyksistä juuri ennen niiden lähtöä Kiinasta. (7) Kiinan viranomaisten on liitettävä jokaiseen Kiinasta peräisin olevaan tai sieltä lähetettävään tavaralähetykseen asiakirjoihin perustuvat todisteet, joista käyvät selville tuotanto-, lajittelu-, käsittely-, jalostus-, pakkaus- ja kuljetusolosuhteet sekä tavaralähetyksen aflatoksiini B1 -pitoisuutta ja aflatoksiinien kokonaispitoisuutta koskevien laboratorioanalyysien tulokset. (8) Edellä mainitun tarkastusmatkan tulosten perusteella voidaan päätellä, että Kiinan viranomaiset eivät tällä hetkellä pysty takaamaan luotettavia analyyttisia tuloksia eivätkä varmentamaan todistuksin tavaraerän puhtautta. Sen vuoksi Kiinasta peräisin olevia maapähkinöitä koskevien todistusten luotettavuus on erittäin kyseenalaista. (9) Kansanterveyden suojelemiseksi on näin ollen välttämätöntä, että maahantuontijäsenvaltion toimivaltaiset viranomaiset ottavat kaikista Kiinasta peräisin olevista tai sieltä Euroopan yhteisöön tuoduista maapähkinäeristä näytteen ja analysoivat ne aflatoksiinipitoisuuden määrittämistä varten ennen tuotteiden laskemista markkinoille. Koska tämä vaikuttaa merkittävästi jäsenvaltioiden valvontaresursseihin, toimenpiteen tuloksia arvioidaan lyhyen jakson kuluttua ja toimia muutetaan tarvittaessa. (10) Asiassa on kuultu pysyvää elintarvikekomiteaa 2 päivänä huhtikuuta ja 19 päivänä heinäkuuta 2001, sekä katsoo seuraavaa: ON TEHNYT TÄMÄN PÄÄTÖKSEN:







1 artikla

1. Jäsenvaltiot saavat tuoda seuraaviin luokkiin kuuluvia Kiinasta peräisin olevia tai sieltä lähetettyjä tuotteita, jotka on tarkoitettu ihmisravinnoksi tai käytettäviksi elintarvikkeiden ainesosina, ainoastaan, jos jokaiseen tavaralähetykseen on liitetty virallisen näytteenoton ja analyysin tulokset sekä liitteen I mukainen Kiinan kansantasavallan tuonti- ja vientivalvonnasta sekä karanteenista vastaavan valtionviraston edustajan täyttämä, allekirjoittama ja vahvistama terveystodistus:

— CN-koodiin 1202 10 90 tai 1202 20 00 kuuluvia maapähkinöitä,

— CN-koodiin 2008 11 94 kuuluvia (tuotetta lähinnä olevan pakkauksen nettopaino suurempi kuin 1 kg) tai CN-koodiin 2008 11 98 kuuluvia maapähkinöitä (tuotetta lähinnä olevan pakkauksen nettopaino enintään 1 kg),

— CN-koodiin 2008 11 92 kuuluvia (tuotetta lähinnä olevan pakkauksen nettopaino suurempi kuin 1 kg) tai CN-koodiin 2008 11 96 kuuluvia paahdettuja maapähkinöitä (tuotetta lähinnä olevan pakkauksen nettopaino enintään 1 kg).

2. Tavaralähetyksiä saa tuoda yhteisöön ainoastaan jonkin liitteessä II olevassa luettelossa mainitun maahantulopaikan kautta.

3. Jokainen tavaralähetys on yksilöitävä koodilla, joka vastaa sitä koodia, joka koskee terveystodistusta ja saateraporttia, joka sisältää 1 kohdassa mainitut virallisen näytteenoton tulokset ja analyysin.

▼M2

Tavaralähetyksen jokainen yksittäinen säkki (tai muu pakkausmuoto) on yksilöitävä kyseisellä koodilla. Tätä vaatimusta sovelletaan tavaralähetyksiin, jotka ovat lähteneet Kiinasta 1 päivän syyskuuta 2002 jälkeen.

▼B

4. Jokaisen jäsenvaltion toimivaltaisten viranomaisten tehtävänä on taata Kiinasta peräisin olevien tai sieltä lähetettyjen maapähkinöiden tarkastus asiakirjojen perusteella sen varmistamiseksi, että 1 kohdassa tarkoitetun terveystodistuksen ja siinä tarkoitettujen näytteenoton tulosten osalta asetetut edellytykset täyttyvät.

▼M3

5. Kunkin jäsenvaltion toimivaltaisten viranomaisten on otettava Kiinasta peräisin olevista tai sieltä lähetetyistä maapähkinöiden ja tiettyjen niistä valmistettujen tuotteiden lähetyksistä satunnaisotannalla näytteitä aflatoksiini B1 -pitoisuuden ja aflatoksiinien kokonaispitoisuuden määrittämiseksi.

Jäsenvaltioiden on toimitettava komissiolle kolmen kuukauden välein raportti Kiinasta peräisin olevien tai sieltä lähetettyjen maapähkinöiden ja tiettyjen niistä valmistettujen tuotteiden lähetyksiä koskevan virallisen valvonnan kaikista analyysituloksista. Raportti on toimitettava kutakin vuosineljännestä seuraavan kuukauden aikana ( 4 ).

▼M2

6. Edellä 5 kohdassa tarkoitettu satunnainen näytteenotto ja analysointi tehdään arviolta 10 prosentille 1 kohdassa tarkoitettuihin tuoteluokkiin kuuluvista tavaralähetyksistä.

Satunnaisen näytteenoton ja analyysin läpikäyvät tavaralähetykset pidätetään ►M3 enintään 15 työpäivän ajaksi ◄ ennen niiden laskemista yhteisön markkinoille maahantulopaikasta. Toimivaltaisten viranomaisten on tällaisessa tapauksessa annettava niiden mukaan liitettävä virallinen asiakirja, jossa vahvistetaan, että tavaralähetyksestä on otettu virallisesti näytteet ja ne on analysoitu, ja ilmoitetaan analyysin tulokset.

▼M3

7. Jos lähetys on jaettu osiin, kunkin lähetyksen osan mukana on oltava jäljennökset 1 ja 6 kohdassa tarkoitetuista, sen jäsenvaltion toimivaltaisen viranomaisen oikeaksi todistamista terveystodistuksesta ja saateasiakirjoista, jonka alueella lähetys on jaettu osiin.

▼M1

1 a artikla

Siitä poiketen, mitä on säädetty 1 artiklan 1 kohdassa, jäsenvaltioiden on hyväksyttävä sellaisten Kiinasta ennen 11 päivää maaliskuuta 2002 lähetettyjen tuotteiden tuonti, joihin ei ole liitetty virallisen näytteenoton ja analyysin tuloksia tai terveystodistusta, edellyttäen että toiminnanharjoittaja voi osoittaa muilla näytteillä ja analyyseillä, jotka ovat komission direktiivin 98/53/EY ( 5 ) mukaiset, että tavaralähetykset noudattavat komission asetuksen (EY) N:o 194/97 säännöksiä, jotka koskevat aflatoksiini B1 -pitoisuutta ja aflatoksiinien kokonaispitoisuutta.

▼M3

2 artikla

Tätä päätöstä tarkastellaan Kiinan toimivaltaisten viranomaisten toimittamien tietojen ja takeiden sekä jäsenvaltioiden tekemien testien tulosten perusteella sen arvioimiseksi, tarjoavatko 1 artiklassa asetetut erityisedellytykset riittävän suojan kansanterveydelle yhteisössä. Samassa yhteydessä on arvioitava, onko erityisedellytysten jatkaminen edelleen tarpeen.

▼B

3 artikla

Jäsenvaltioiden on toteutettava tämän päätöksen noudattamisen edellyttämät toimenpiteet. Niiden on ilmoitettava tästä komissiolle.

4 artikla

Tämä päätös on osoitettu kaikille jäsenvaltioille.









LIITE I

▼M4









LIITE II

Luettelo maahantulopaikoista, joiden kautta Turkista peräisin olevia tai sieltä lähetettyjä viikunoita, hasselpähkinöitä, pistaasipähkinöitä ja tiettyjä niistä valmistettuja tuotteita saa tuoda yhteisöön







Jäsenvaltio Maahantulopaikka Belgia Antwerpen, Zeebrugge, Brussel/Bruxelles, Aalst Tšekki Celní úřad Praha D5 Tanska Kaikki Tanskan satamat ja lentoasemat Saksa HZA Lörrach-ZA Weil am Rhein-Autobahn, HZA Stuttgart- ZA Flughafen, HZA München - ZA München - Flughafen, Bezirksamt Reinickendorf von Berlin, Abteilung Finanzen, Wirtschaft und Kultur, Veterinär- und Lebensmittelaufsichtsamt, Grenzkontrollstelle, HZA Frankfurt (Oder) - ZA Autobahn, HZA Cottbus- ZA Forst-Autobahn, HZA Bremen- ZA Neustädter Hafen, HZA Bremen - ZA Bremerhaven, HZA Hamburg-Hafen-ZA Waltershof, HZA Hamburg-Stadt, HZA Itzehoe-ZA Hamburg-Flughafen, HZA Frankfurt-am-Main-Flughafen, HZA Braunschweig-Abfertigungsstelle, HZA Hannover Hamburger Allee, HZA Koblenz — ZA Hahn-Flughafen, HZA Oldenburg-ZA Wilhelmshaven, HZA Bielefeld - ZA Eckendorfer Straße Bielefeld, HZA Erfurt - ZA Eisenach, HZA Potsdam - ZA Ludwigsfelde HZA Potsdam - ZA Berlin-Flughafen Schönefeld, HZA Augsburg - ZA Memmingen, HZA Ulm - ZA Ulm (Donautal), HZA Karlsruhe - ZA Karlsruhe, HZA Berlin - ZA Dreilinden, HZA Gießen- ZA Gießen, HZA Gießen - ZA Marburg, HZA Singen — ZA Bahnhof, HZA Lörrach - ZA Weil am Rhein — Schusterinsel, HZA Hamburg-Stadt — ZA Oberelbe, HZA Hamburg-Stadt — ZA Oberelbe — Abfertigungsstelle Billbrook, HZA Hamburg-Stadt — ZA Oberelbe — Abfertigungsstelle Großmarkt, HZA Potsdam — ZA Berlin — Flüghafen Schönefeld, HZA Düsseldorf — ZA Düsseldorf Nord Viro Muugan sataman rajatarkastusasema, Paljassaaren sataman rajatarkastusasema, Paldiski-Lõunan sataman rajatarkastusasema, Dirhamin sataman rajatarkastusasema, Luhamaan maantien rajatarkastusasema, Narvan maantien rajatarkastusasema Kreikka Athina, Pireas, Elefsis, Aerodromio ton Athinon, Thessaloniki, Volos, Patra, Iraklion tis Kritis, Aerodromio tis Kritis, Euzoni, Idomeni, Ormenio, Kipi, Kakavia, Niki, Promahonas, Pithio, Igoumenitsa, Kristalopigi Espanja Algeciras (satama), Alicante (lentoasema, satama), Almeria (lentoasema, satama), Asturias (lentoasema), Barcelona (lentoasema, satama, rautatiekuljetukset), Bilbao (lentoasema, satama), Cadiz (satama), Cartagena (satama), Castellon (satama), Ceuta (satama), Gijón (satama), Huelva (satama), Irun (maantiekuljetukset), La Coruña (satama), La Junquera (maantiekuljetukset) Las Palmas de Gran Canaria (lentoasema, satama), Madrid (lentoasema, rautatiekuljetukset), Malaga (lentoasema, satama), Marin (satama), Melilla (satama), Murcia (rautatiekuljetukset), Palma de Mallorca (lentoasema, satama), Pasajes (satama), San Sebastián (lentoasema), Santa Cruz de Tenerife (satama), Santander (lentoasema, satama), Santiago de Compostela (lentoasema), Sevilla (lentoasema, satama), Tarragona (satama), Tenerife Norte (lentoasema), Tenerife Sur (lentoasema), Valencia (lentoasema, satama), Vigo (lentoasema, satama), Villagarcia (satama), Vitoria (lentoasema), Zaragoza (lentoasema) Ranska Marseille (Bouches-du-Rhone), Le Havre (Seine-Maritime), Rungis MIN (Val-de-Marne), Lyon Chassieu CRD (Rhône), Strasbourg CRD (Bas-Rhin), Lille CRD (Nord), Saint-Nazaire Montoir CRD (Loire-Atlantique), Agen (Lot-et-Garonne), Port de la Pointe des Galets à la Réunion Irlanti Dublin — satama ja lentoasema, Cork — satama ja lentoasema, Shannon — lentoasema Italia Ufficio Sanità Marittima ed Aerea di AnconaUfficio Sanità Marittima ed Aerea di Bari Ufficio Sanità Marittima ed Aerea di GenovaUfficio Kypros Limassol — satama, Larnaca — lentoasema Latvia Grebneva — maantie Venäjälle Terehova — maantie Venäjälle Pātarnieki - maantie Valkovenäjälle Silene - maantie Valkovenäjälle Daugavpils — rautatietavara-asema Rēzekne — rautatietavara-asema Liepāja — merisatama Ventspils — merisatama Rīga — merisatama Rīga — Riikan lentoasema Rīga — Latvian posti Liettua Maantiet: Kybartai, Lavoriškės, Medininkai, Panemunė, Šalčininkai Lentoasema: Vilnius Merisatama: Malkų įlankos, Molo, Pilies Rautatiet: Kena, Kybartai, Pagėgiai Luxemburg Centre Douanier, Croix de Gasperich, Luxembourg Administration des Douanes et Accises, Bureau Luxembourg-Aéroport, Niederanven Unkari Ferihegy — Budapest — lentoasema Záhony — Szabolcs — Szatmár — Bereg — maantie Eperjeske — Szabolcs — Szatmár — Bereg — rautatie Nagylak — Csongrád — maantie Lökösháza — Békés — rautatie Röszke — Csongrád — maantie Kelebia - Bács-Kiskun — rautatie Letenye — Zala — maantie Gyékényes — Somogy — rautatie Mohács — Baranya — satama Malta Malta Freeport, the Malta International Airport ja the Grand Harbour Alankomaat Kaikki satamat ja lentoasemat sekä kaikki raja-asemat Itävalta HZA Feldkirch, HZA Graz, Nickelsdorf, Spielfeld, HZA Wien, ZA Wels, ZA Kledering, ZA Flughafen Wien, HZA Salzburg, ZA Klingenbach/Zweigstelle Sopron, ZA Karawankentunnel, ZA Villach Puola Bezledy - Warmińsko — Mazurskie — maantieraja-asema Kuźnica Białostocka — Podlaskie — maantieraja-asema Bobrowniki — Podlaskie — maantieraja-asema Koroszczyn — Lubelskie — maantieraja-asema Dorohusk — Lubelskie — maantie- ja rautatieraja-asema Gdynia — Pomorskie — merisataman raja-asema Gdańsk — Pomorskie — merisataman raja-asema Medyka — Przemyśl — Podkarpackie — rautatieraja-asema Medyka — Podkarpackie — maantieraja-asema Korczowa — Podkarpackie — maantieraja-asema Jasionka — Podkarpackie — lentoaseman raja-asema Szczecin — Zachodnio — Pomorskie — merisataman raja-asema Świnoujście — Zachodnio — Pomorskie — merisataman raja-asema Kolobrzeg — Zachodnio — Pomorskie — merisataman raja-asema Portugali Lisboa, Leixões Slovenia Obrežje — rajanylityspaikka (maantie) Koper — rajanylityspaikka (satama) Dobova — rajanylityspaikka (rautatie) Slovakia Vyšné Nemecké — maantie, Čierna nad Tisou — rautatie Suomi Kaikki Suomen tullitoimipaikat Ruotsi Göteborg, Stockholm, Helsingborg, Landvetter, Arlanda, Norrköping Yhdistynyt kuningaskunta Belfast, Dover, Felixstowe, Gatwick Airport, Goole, Grimsby, Harwich, Heathrow Airport, Hull, Immingham, Ipswich, Leith, Liverpool, London (myös Tilbury, Thamesport ja Sheerness), Manchester Airport, Manchester Containerbase, Manchester International Freight Terminal, Manchester (myös Ellesmere Port), Middlesborough, Southampton.